|  |  |
| --- | --- |
| D:\backup c 18022016\Documents\CSMTGM\thumbnail.jpg | ***MUNICIPIUL TÎRGU MUREȘ******CLUBUL SPORTIV MUNICIPAL TÎRGU MUREȘ******C.I.F.: 39506110 ; C.I.S. –MS/A1/00014/2018******Str. Nicolae Grigorescu, Nr. 19 – CP 540095******TÎrgu Mures, Judetul Mures*** |

**Nr. 75 din 18 ianuarie 2021**

**Referat de aprobare**

**privind modificarea și completarea art. 12 alin. (2) din Regulamentului de organizare și funcționare a Clubului Sportiv Municipal Târgu Mureș**

Clubul Sportiv Municipal Târgu Mureş a fost înfiinţat prin Hotărâre a Consiliului local Târgu Mureș nr. 353/2017 având ca obiect activitatea de promovare şi susţinere a sportului târgumureşean.

În urma discuțiilor din cadrul ședinței Comitetului Director al Clubului sportiv Municipal Târgu Mureș, din data de 13.01.2021, conform procesului verbal , s-a propus ca Regulamentul de organizare și funcționare a Clubului Sportiv Municipal Târgu Mureș, la Capitolul III, unde sunt cuprinse atribuțiile Comitetului Director, în cadrul art.12 alin. (2) să se introducă litera "m" , cu mențiunea că: " Încheierea contractelor de activitate sportivă la nivelul Clubului, să fie adusă, în prealabil, la cunoștința Comitetului Director și să primească avizul acestuia, prin ședințe operative statutare", astfel se impune modificarea și completarea Regulamentului de organizare și funcționare a Clubului Sportiv Municipal Târgu Mureș

Proiectul de hotărâre urmează a fi adoptat în contextul legislaţiei generale şi specifice în materie, respectiv OUG nr. 57/2019 privind Codul administrativ, cu modificările şi completările ulterioare, Legea nr. 69/2000 a educaţiei fizice şi sportului, O.U.G. nr 38/2017 privind modificarea şi completarea Legii educaţiei fizice şi sportului nr. 69/2000, H.G. nr. 1447/2007 privind aprobarea Normelor financiare pentru activitatea sportivă şi Legea nr. 273/2006 privind finanţele publice locale.

 Faţă de cele mai sus expuse, Proiectul de hotărâre privind modificarea și completarea Regulamentului de organizare și funcționare a Clubului Sportiv Municipal Târgu Mureșva fi prezentat spre dezbatere şi aprobare Consiliului local al Municipiului Târgu Mureş.

 **Club Sportiv Municipal Târgu Mureș**

 **Dir. Tohănean Vasile**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind modificarea și completarea art. 12 alin. (2) din Regulamentului de organizare și funcționare a Clubului Sportiv Municipal Târgu Mureș**

***Consiliul local municipal Târgu Mureş, întrunit în şedinţa ordinară de lucru,***

**Având în vedere:**

1. Referatul de aprobare nr.75 din 18.01.2021 iniţiat de Clubul Sportiv Municipal Târgu Mureș privind modificarea și completarea art. 12 alin. (2) din Regulamentului de organizare și funcționare a Clubului Sportiv Municipal Târgu Mureș
2. Raportul Direcției juridice nr. \_\_\_\_\_\_\_\_\_\_\_\_\_\_
3. Raportul Direcția activități social-culturale, patrimoniale și comerciale nr. \_\_\_\_\_\_\_\_
4. Raportul Comisiilor de specialitate din cadrul Consiliului local municipal Târgu Mureş

Luând în considerare Procesul – verbaldin cadrul ședinței Comitetului Director al Clubului sportiv Municipal Târgu Mureș, din data de 13.01.2021

Având în vedere prevederile Legii nr. 69/2000 a educaţiei fizice şi sportului, ale O.U.G. nr. 38/2017 privind modificarea si completarea Legii educaţiei fizice şi sportului nr. 69/2000, ale H.G. nr. 1447/2007 privind aprobarea Normelor financiare pentru activitatea sportivă, şi ale Legii nr. 273/2006 privind finanţele publice locale,

În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată şi actualizată,

In temeiul prevederilor art. 127, art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e :**

**Art. 1**. Se aprobă modificarea și completarea art. 12 alin. (2) din Regulamentului de organizare și funcționare a Clubului Sportiv Municipal Târgu Mureș, astfel:

1. **Art. 12 alin. (2) se modifică și se completează, în sensul introducerii unei noi litere, litera "m", care va avea următorul conținut:**

" Încheierea contractelor de activitate sportivă la nivelul Clubului, să fie adusă, în prealabil, la cunoștința Comitetului Director și să primească avizul acestuia, prin ședințe operative statutare".

**Art. 2.** Cu aducere la îndeplinire a prevederilor prezentei Hotărâri se încredinţează Clubul Sportiv Municipal Târgu Mureș.

**Art. 3.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică :

* Clubului Sportiv Municipal Târgu Mureș
* Direcției activități social-culturale, patrimoniale și comerciale

**Viză de legalitate,**

**Secretarul general al Municipiului Târgu Mureș**

**Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**